<classify> Yanga itakuwa na mchezo wa Kombe la Shirikisho FA nusu fainali dhidi ya Mbao FC utakaochezwa Jumapili kwenye Uwanja wa CCM Kirumba, Mwanza. Kutokana na mchezo huo muhimu, uongozi wa klabu hiyo uliamua kupeleka kikosi cha vijana kilichocheza dhidi ya Jeshi Kombaini na kutoka sare ya bao 1-1.Kitendo hicho cha kupeleka kikosi cha vijana kilimkasirisha na Waziri wa Habari, Utamaduni, Sanaa na Michezo, Dk Harrison Mwakyembe aliyetaka uongozi wa Yanga kwenda kutoa ufafanuzi, kwa nini haikupeleka kikosi cha kwanza kama walivyoahidi.Makamu Mwenyekiti wa Yanga, Clement Sanga alisema juzi kuwa uamuzi wa kutopeleka kikosi cha kwanza kwenye mchezo huo, ulikuwa ni kwa maslahi mapana ya Yanga katika kufanya vizuri michuano ijayo ikiwemo dhidi ya Mbao FC na ligi.Lakini pia, alisema kulikuwa na dosari kadhaa katika kufikia makubaliano ya ushiriki wa mechi hiyo hasa upande wa Yanga, upana wa kikosi, ukaribu wa mechi ya FA na kuwataka wanachama na mashabiki wa klabu hiyo kuwa wavumilivu hasa kipindi hicho cha mpito.Niwaombe radhi wote waliosikitishwa na uamuzi huo japo una manufaa kwa klabu. Pia, naomba tushikamane tuwe kitu kimoja, kuelekea kutwaa makombe tunayoshiriki kwa sasa na kuendelea kuichangia Yanga,alisema.Aidha, kikosi kilichowafuata Mbao ni Deogratius Munishi, Beno Kakolanya, Ally Barthez, Haji Mwinyi, Nadir Haroub Canavaro, Vicent Endrew, Said Juma, Kelvin Yondani, Juma Mahadhi, Simon Msuva, Deus Kaseke, Haruna Niyonzima na Thaban Kamusoko. Wengine ni Obrey Chirwa, Amis Tambwe, Geofrey Mwashiuya, Hassan Kessy, Emmanuel Martin, Juma  <topic>: michezo 